
Otrie grozījumi[footnoteRef:1] [1:  Deklasificēšanas pamatojums: KEM 26.03.2026. vēstule Nr.1-13/791
] 



pie


Oglekļa prototipa fonda
emisiju samazinājuma pirkuma līguma

(Liepājas cieto atkritumu apsaimniekošanas projekts)




sagatavots un noslēgts starp




Latvijas Republiku


un


Starptautisko Rekonstrukcijas un attīstības banku
kā Oglekļa prototipa fonda pilnvaroto personu



IEVĒROJOT, KA

[bookmark: _GoBack]A.	Latvijas Republika (“Saņēmējvalsts”) un Starptautiskā Rekonstrukcijas un attīstības banka kā Oglekļa prototipa fonda pilnvarotā persona (šādā kapacitātē “Pilnvarotā persona”) (abas kopā sauktas “Puses”) ir noslēgušas Oglekļa prototipa fonda emisiju samazinājuma pirkuma līgumu (TF024104), kas datēts ar 2000. gada 19. decembri, ar grozījumiem, kas izdarīti 2005. gada 31. maijā (“ESPL”), par Liepājas cieto atkritumu apsaimniekošanas projektu (“Projekts”).
[bookmark: OLE_LINK1][bookmark: OLE_LINK2]B.	Puses vēlas izdarīt papildu grozījumus ESPL, lai atļautu Saņēmējvalstij nodot Pilnvarotajai personai noteiktu daudzumu Aizvietošanas NDV (atbilstoši definīcijai šajā dokumentā), lai aizvietotu noteiktu daudzumu līgtā Minimālā emisiju samazinājuma ("MES") saskaņā ar ESPL. Puses paredz, ka katrai Aizvietošanas NDV, kas nodota Pilnvarotajai personai saskaņā ar šiem grozījumiem, atbildīs viena (1) metriskā tonna radītā, uzraudzītā un verificētā siltumnīcefekta gāzu emisiju samazinājuma saskaņā ar citu projektu, konkrēti cieto atkritumu apsaimniekošanas projekta Getliņos , Latvijā.
TĀPĒC, Puses vienojas izdarīt ESPL sekojošus grozījumus:
1. ESPL 1.01. nodaļa tiek papildināta ar šādām definīcijām:
"Noteiktā daudzuma vienība" vai "NDV" ir vienība, kas izdota saistībā ar Kioto protokola pirmo saistību periodu (2008.-2012.) saskaņā ar Starptautiskajiem noteikumiem un kas atbilst vienai metriskai tonnai oglekļa dioksīda ekvivalenta, kas aprēķināta, pamatojoties uz globālās sasilšanas potenciālu, ko nosaka Starptautiskie noteikumi, un kas katra sākotnēji piešķirta Latvijas Republikas ekskluzīvā rīcībā;
“Getliņu līgums” ir līgums starp Saņēmējvalsti un Getliņi EKO SIA, kas noteikts ESPL 2a.02(c)(1) nodaļā;

„Getliņu emisiju samazinājums” ir emisiju samazinājuma daudzums, kas tiek radīts Getlīnu verifikācijas perioda laikā saskaņā ar Getliņu projektu, un kas apliecināts Getliņu verifikācijas ziņojumā;

“Getliņu projekts” ir cieto atkritumu apsaimniekošanas projekts, kuru pārvalda un īsteno Getliņi EKO SIA Getliņos, Latvijā, un kurš ir precīzāk aprakstīts šā Līguma 1a pielikumā;

“Getliņu verifikācija” ir Verifikācija, ko veikusi Saņēmējvalsts vai Neatkarīga trešā puse, ievērojot noteiktās Getliņu verifikācijas protokola prasības, lai verificētu Emisiju samazinājuma daudzumu, kas panākts Getliņu projektā Getliņu verifikācijas perioda laikā;

“Getliņu verifikācijas periods” ir laikposms no 2005. gada 1. janvāra līdz 2007. gada 31. decembrim, attiecībā uz kuru tiek veikta Verifikācija Getliņu projektam;

“Getliņu verifikācijas protokols” ir prasību kopums, par kuru vienojušās Puses un kas jāievēro Saņēmējvalstij vai Neatkarīgai trešajai pusei Getliņu verifikācijas laikā, lai sagatavotu Getliņu verifikācijas ziņojumu;

“Getiņu verifikācijas ziņojums” ir Verifikācijas ziņojums, ko sagatavojusi Saņēmējvalsts vai Neatkarīga trešā puse saskaņā ar Getliņu verifikāciju un kurā iekļauta atskaite par Getliņu verifikācijas procesu un cita starpā norādīts verificētā Siltumīcefekta gāzu emisiju samazinājuma, ko radījis Getliņu projekts Getliņu verifikācijas periodā, daudzums;

“Starptautiskie noteikumi” ir ANO Vispārējā konvencija par klimata pārmaiņām (UNFCCC), Kioto prokotols un visi attiecīgie lēmumi, vadlīnijas, modalitātes un procedūras, kas pieņemtas saskaņā ar tiem, visi ar periodiski izdarītajiem grozījumiem atbilstīgi to attiecināmībai uz Latvijas Republiku;

„Aizvietošanas NDV” lietots ar tādu nozīmi, kāda tam piešķirta ESPL 2a. 01. (a) nodaļā; 

“Pasaules bankas sociālās un vides drošības politikas” ir politiku kopums kopējā Pasaules bankas darbības politiku kopumā, kas ir kritiski nozīmīgas, lai nodrošinātu, ka tiek apzinātas, samazinātas un mazinātas potenciāli nelabvēlīgās sociālās un vides sekas, un kas norādītas šādā tīmekļa vietnē: <http://web.worldbank.org/WBSITE/EXTERNAL/PROJECTS/EXTPOLICIES/EXTSAFEPOL/0,,menuPK:584441~pagePK:64168427~piPK:64168435~theSitePK:584435,00.html>.
2. ESPL 2.02(a) un 2.02(b) nodaļas tiek svītrotas pilnībā un aizstātas ar šādu tekstu:

	“(a)	Ievērojot šajā Līgumā noteiktos noteikumus un nosacījumus, Pilnvarotā persona maksā Saņēmējvalstij kopējo pirkuma cenu (“Pirkuma cena”) 1 686 000,00 ASV dolāru, no kuras Pilnvarotā persona ietur (1) noteiktas izmaksas, kas Pilnvarotajai personai radušās saistībā ar šo Līgumu un Projektu un vienādas ar 201 000 ASV dolāru; (2) administratīvo nodevu 25 000 ASV dolāru, un (3) Avansa maksājumu, kas vienāds ar 595 000 ASV dolāru.

(b)	(b)	Šī Līguma spēkā stāšanās gadījumā Pirkuma maksas apjomu Pilnvarotā persona kreditēs no Pirkuma konta, Pilnvarotajai personai pārskaitot šo summu no minētā konta vairākos maksājumos; summa 821 000 ASV dolāru tiek pārskaitīta no šā konta, un to patur Pilnvarotā persona, lai segtu tās pozīcijas, kas minētas šās Nodaļas (a) punkta (1), (2) un (3) apakšpunktā; pēc tam Pilnvarotā persona veic trīs (3) maksājumus Saņēmējvalstij (katrs no šiem maksājumiem atsevišķi saukts “Posma noslēguma maksājums” un visi kopā “Posma noslēguma maksājumi”), Projektā noslēdzot konkrētus posmus, atbilstoši šī Līguma 2. pielikumā iekļautajam maksājumu grafikam. Katrs no šiem iepriekšminētajiem maksājumiem ir jāveic saskaņā ar tālāk minētajiem noteikumiem:
(i)	Administratīvā nodeva un radušās izmaksas. Pēc Spēkā stāšanās datuma Pilnvarotā persona pēc saviem ieskatiem ir tiesīga izņemt no Pirkuma konta un sev samaksāt 226 000 ASV dolāru, lai segtu administratīvo nodevu un radušās izmaksas, kā tas noteikts šīs Nodaļas (a) punktā;
(ii)	Avansa maksājuma atmaksa. Pēc Spēkā stāšanās datuma Pilnvarotā persona Saņēmējvalsts vārdā izņem no Pirkuma konta un samaksā sev tādu summu, kas nepieciešamas, lai atmaksātu Avansa maksājuma summu, kas izņemta un nav izmantota uz šo datumu; un
(iii)	Posma noslēguma maksājumi. Pabeidzot jebkuru no trim (3) posmiem, kas noteikti 2. pielikumā, Saņēmējvalsts iesniedz Pilnvarotajai personai rakstveida paziņojumu, kam pievienoti pierādījumi vai apliecinājums par šādu posma pabeigšanu (tostarp neatkarīga inženiera, kas tiek nodarbināts saistībā ar Projektu, ziņojumu), ko Pilnvarotā persona varēs pārbaudīt deviņdesmit (90) dienu laikā pēc paziņojuma saņemšanas. Trīsdesmit (30) dienu laikā kopš šāda rakstiska paziņojuma saņemšanas vai, ja Pilnvarotā persona izvēlas veikt pārbaudi, trīsdesmit (30) dienu laikā pēc šādas posma pabeigšanas pārbaudes Pilnvarotā persona izņem vajadzīgo summu no Pirkuma konta un veic maksājumu Saņēmējvalstij tādā apjomā, kas atbilst Posma noslēguma maksājumam, kas tiek prasīts saistībā ar 2. pielikumā definēto posma noslēgumu. Gadījumā, ja Pilnvarotā persona konstatē, ka attiecīgais posms nav pabeigts vai Pilnvarotā persona nespēj pārbaudīt šādu posmu, tā nekavējoties par to rakstveidā informē Saņēmējvalsti."
3. ESPL 2.03(a) nodaļa tiek svītrota pilnībā un aizstāta ar šādu tekstu:
“(a)	Kopējais MES apjoms. Emisiju samazināšanas kopējais apjoms, kas tiek radīts saskaņā ar Projektu un nodrošināts Pilnvarotajai personai, atbilst vismaz SEG gāzu emisiju kopējam samazinājumam, kas nav mazāks par 70 156 tonnām oglekļa dioksīda ekvivalenta (t/CO2e) (šāds daudzums saukts “Kopējais minimālais emisiju samazinājums” vai “Kopējais MES”). Kopējā MES radīšana un nodrošināšana tiek pabeigta vēlākais līdz 2012. gada 31. decembrim. Kopējo MES rada un piegādā Pilnvarotajai personai saskaņā ar tālākminētā (b) punkta prasībām, ko apliecina ar Verifikācijas ziņojumu, kurā norādīts Emisiju samazinājums, kas radīts attiecīgajā kalendārajā gadā un ko saņēmusi Pilnvarotā persona."
4. ESPL 2.03(b) nodaļā iekļautā tabula tiek svītrota pilnībā un aizstātas ar šādu tabulu:

	“Kalendārais
Gads

	Minimālais emisiju samazinājums,
kas jānodrošina (t/CO2e)


	2004-2011
	70 156

	
	

	Kopā MES
	70 156”


5. ESPL 2.03(c), 2.03(d) un 2.04. nodaļas tiek svītrotas pilnībā. 

6. ESPL tiek papildināts ar jaunu IIa pantu (Aizvietošanas NDV) šādā redakcijā:
“IIa pants
Aizvietošanas NDV
2a.01. nodaļa	Aizvietošanas NDV
(a)	Aizvietošanas NDV. Papildus Kopējam MES un par summu, kas saņemta saskaņā ar šo Līgumu Saņēmējvalsts pārdod, piešķir un nodod Pilnvarotajai personai bez apgrūtinājumiem un ķīlu tiesībām, un Pilnvarotā persona labticīgi pieņem OPF Dalībnieku vārdā visas tiesības, īpašumtiesības un intereses saistībā ar 193 896 NDV kā Aizvietošanas NDV (“Aizvietošanas NDV”), kas norādītas 2a.02. nodaļā. Visām Aizvietošanas NDV jāatbilst Getliņu emisiju samazinājuma ekvivalentam daudzumam.

(b)	Getliņu verifikācija Saņēmējvalsts organizē Getliņu verifikāciju un sedz ar to saistītās radušās izmaksas. Šādam nolūkam var izmantot Pirkuma cenu.
	
(c)	Nodošanas aizliegums. Saņēmējvalsts nedrīkst pārdot, nodot, piešķirt vai citādi radīt jebkādas intereses attiecībā uz Getliņu emisiju samazinājumu, kas atbilst Aizvietošanas NDV daudzumam.
2a.02. nodaļa	Aizvietošanas NDV nodošana
[bookmark: _Ref217796969](a)	Aizvietošanas NDV nodošana. Trīsdesmit (30) kalendāro dienu laikā pēc tam, kad Saņēmējvalsts saņēmusi Apstiprinājuma paziņojumu (kas definēts tālāk šajā dokumentā), ko izdevusi Pilnvarotā persona, Saņēmējvalsts vēlākais līdz 2013. gada 31. jūlijam pārskaita Aizvietošanas NDV atbilstoši apstiprinājumam Apstiprinājuma paziņojumā uz Pilnvarotās personas kontu Šveices reģistrā (CH-100-1047-0) kopā ar visām ar tām saistītajām tiesībām un pilnvarām.
(b)	Samaksa. Pilnvarotajai personai nav pienākuma veikt un Saņēmējvalstij nav tiesību pieprasīt no Pilnvarotās personas papildu samaksu par nodotajām Aizvietošanas NDV. Tiek uzskatīts, ka Saņēmējvalsts saņēmusi pilnu atlīdzību par Aizvietošanas NDV ar iepriekšējiem maksājumiem, ko veikusi Pilnvarotā persona kā daļu no Pirkuma cenas saskaņā ar 2. pielikumu. 
(c)	Nosacījumi. Pirms Aizvietošanas NDV nodošanas ir jābūt izpildītiem šādiem nosacījumiem:
(1) Saņēmējvalsts ir noslēgusi līgumu ar Getliņi EKO SIA (“Getliņu līgums”), saskaņā ar kuru Getliņi EKO SIA nodod Saņēmējvalstij visas savas tiesības, intereses un labumus, kas attiecas uz Getliņu emisiju samazinājuma daudzumu, kas radīts un uzraudzīts saskaņā ar Getliņu projektu Getliņu verifikācijas periodā, un kas ir vienāds ar Aizvietošanas NDV daudzumu.
(2) Pilnvarotā persona ir saņēmusi galīgo Getliņu verifikācijas ziņojumu, ar ko saskaņā ar Getliņu verifikācijas protokola prasībām, verificējošā iestāde verificē, ka Getliņu projekts Getliņu verifikācijas periodā ir radījis Getliņu emisiju samazinājuma daudzumu, kas vienāds ar Aizvietošanas NDV daudzumu; un
(3) Getliņu projekts atbilst Pasaules bankas sociālās un vides drošības politikai, ko apliecina vides pārvaldības audits, ko veikusi Pasaules banka.

Ja Pilnvarotā persona atbilstīgi savam pamatotam viedoklim uzskata, ka norādītie nosacījumi ir izpildīti, Pilnvarotā persona nekavējoties izdod apstiprinājuma paziņojumu Saņēmējvalstij (“Apstiprinājuma paziņojums”).”
7. ESPL tiek papildināts ar jaunu 6.01(a)(xviii) nodaļu šādā redakcijā:

“(xviii)	Kopējā Aizvietošanas NDV daudzuma nenodošana Pilnvarotajai personai līdz 2013. gada 1. augustam.”
8. ESPL 6.03(b) nodaļa tiek svītrota pilnībā un aizstāta ar šādu tekstu:

“(b)	Ja pēc Projekta Komerciālās darbības sākšanas iestājas saistību nepildīšanas situācija, Pilnvarotā persona, nosūtot paziņojumu Saņēmējvalstij, var izbeigt šo Līgumu un pieprasīt Saņēmējvalsti deviņdesmit (90) kalendāro dienu laikā no šādas prasības saņemšanas, atmaksāt summu, kas ir vienāda ar:

(Kopējais MES + Kopējās Aizvietošanas NDV)
 - (MES + nodotās Aizvietošanas NDV)
		____________________________________         X     Pirkuma cena

(Kopējais MES + Kopējās Aizvietošanas NDV)

pieskaitot procentus par šādām šādi aprēķinātām summām saskaņā ar likmi, kas vienāda ar LIBOR likmi plus 0,55%, sākot ar datumiem, kad šādas summas tika izsniegtas Saņēmējvalstij, līdz datumiem, kad šīs summas tika atmaksātas Pilnvarotajai personai."
9. ESPL 2. pielikums (posma noslēgumu tabula un maksājumu grafiks) tiek dzēsts pilnībā un aizvietots ar šādu pielikumu:

	
	Finanšu gads
(sākas 
pirmajā jūlijā)
	Summa 
(tūkst. ASV dolāru)

	SUMMAS, KO PATUR PILNVAROTĀ PERSONA
*) pēc Spēkā stāšanās datuma
	
	

	1. izmaksas, kas radušās Pilnvarotajai personai 
	FG01*)
	201

	2. administratīvā nodeva
	FG01*)
	25

	3. Avansa maksājums
	FG01*)
	595

	Starpsumma
POSMU MAKSĀJUMI
	
	821

	1. Līguma piešķiršana par Šķēdes atkritumu glabātuves rekultivāciju
	FG 04
	585

	2. Gāzes sūknēšanas stacijas un elektroenerģijas ģenerācijas iekārtu uzstādīšana Grobiņā
	FG 06
	412

	3. MES piegāde 2004. kalendārajā gadā
	FG 07
	94

	
Kopējā PIRKUMA CENA 
	
	
1 912


	














Ja šajos otrajos grozījumos nav noteikts citādi, visi šajos otrajos grozījumos lietotie termini ar lielo sākumburtu ir ar tādu pat nozīmi, kāda šiem terminiem piešķirta ESPL.
Ja ar šiem otrajiem grozījumiem nav izdarīti skaidri grozījumi, visi ESPL noteikumi un nosacījumi paliek negrozīti un ir pilnībā spēkā.
Šie otrie grozījumi stājas spēkā un kļūst par ESPL neatņemamu sastāvdaļu pēc tam, kad tos pienācīgi parakstījušas abas Puses.


Starptautiskās Rekonstrukcijas un attīstības
bankas vārdā,
kā Oglekļa prototipa fonda pilnvarotā persona

Pārstāvis:	______________________________

Vārds:	Joëlle Chassard
Amats:	Vadītājs, Oglekļa finanšu vienība
Datums:	________________________________


Latvijas Republikas vārdā

Pārstāvis:  	________________________________	

Vārds:	Andris Vilks
Amats: Finanšu ministrs
[bookmark: Final]Datums:	________________________________

1a pielikums

Getliņu projekta apraksts

Projekta aktivitātes notiek Pierīgas atkritumu apsaimniekošanas rajonā Latvijā. Getliņu atkritumu poligons atrodas uz dienvidaustrumiem no Rīgas (ģeogrāfiskās koordinātes: Lat: 56,8869394, Lon: 24,2626375). Getliņu poligons tika izveidots 20.gadsimta 70. gados (pirms tam šī vieta tika izmantota kā kūdras ieguves karjers), un kopš tā laika šeit tiek apglabāta lielākā daļas sadzīves atkritumu no Rīgas. Līdz šodiena tur uzkrājušās aptuveni 6 miljoni tonnu atkritumu.
Projekta mērķis ir izveidot iekārtas poligona gāzes apstrādei izmantošanai Getliņu atkritumu poligonā, kas ir lielākais atkritumu poligons Latvijas teritorijā. Pārpalikusī metāna gāze no atkritumu poligoniem tiek sadedzināta kombinētā cikla gāzes dzinējos, ražojot elektroenerģiju un siltumenerģiju. Atkritumu poligona gāzes stacija tika izveidota 2002. gadā, un tā sastāv no 160 vertikāliem gāzes aku un savākšanas moduļiem, pārvades cauruļvadiem un 5 identiskiem Jenbacher kombinētā cikla moduļiem, kas atrodas Getliņu atkritumu poligona teritorijā. Pirms šā projekta milzīgs daudzums atkritumu (250 – 300 tūkstoši tonnu gadā) tika apglabāti, nesavācot un neiznīcinot/ neizmantojot CH4, kas pastāvīgi izdalās. Lai gan elektroenerģijas ražošanas procesā kombinētajā ciklā tiek saražots siltums, šā projekta ietvaros tas netiek ņemts vērā, jo tas netiek piegādāts patērētājiem, tāpēc tas neaizvieto siltuma enerģiju, kas tiek saražota ar cieto kurināmo, un tāpēc tas nenovērš CO2 emisijas. Siltuma ražošana neietekmē elektroenerģijas ražošanu, jo elektroenerģija tiek uzskatīta par prioritāro projektu, un siltumenerģiju uzskata par ražošanas blakusproduktu.
Saražotā elektroenerģija tiek piegādāta un pārdota valsts energouzņēmumam AS „Latvenergo” saskaņā ar līgumu. Siltumenerģiju izmanto Getliņi EKO infrastruktūras, tostarp infiltrāta apstrādes iekārtu un 2010. gadā būvēto siltumnīcu, centralizētajai siltumapgādei. Getliņu atkritumu poligona ekspluatāciju nodrošina īpašnieks Getliņi EKO. Kopš 2002. gada Getliņi EKO pieder un tas ekspluatē LFG gāzes staciju. Aplēstais emisiju samazinājums, kas radīts laikposmā no 2002. līdz 2009. gadam ir 1 021 992 t CO2e.

22.03.2013. 9:13;2041
I.Prūse
Tālr. 67026417, fakss: 67820442
e-pasts: ilze.pruse@varam.gov.lv
R.Kašs
Tālr. 67026538, fakss: 67820442
e-pasts: raimonds.kass@varam.gov.lv

